కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
ఇంగ్లాండ్‌లో బుమ్రా, భువీ ఓకే.. కోహ్లీకే..?
ఇంగ్లాండ్ గడ్డపై భారత ఫాస్ట్ బౌలర్లు జస్‌ప్రీత్ బుమ్రా, భువనేశ్వర్ కుమార్‌లు మెరుగ్గా రాణించగలరని.. కానీ.. కెప్టెన్ విరాట్ కోహ్లి మాత్రం కొద్దిగా
Samayam Telugu | Updated:
Jun 6, 2018, 04:36PM IST
ఇంగ్లాండ్‌లో బుమ్రా, భువీ ఓకే.. కోహ్లీకే..?
ఇంగ్లాండ్ గడ్డపై భారత ఫాస్ట్ బౌలర్లు జస్‌ప్రీత్ బుమ్రా, భువనేశ్వర్ కుమార్‌లు మెరుగ్గా రాణించగలరని.. కానీ.. కెప్టెన్ విరాట్ కోహ్లి మాత్రం కొద్దిగా శ్రమించాల్సి వస్తుందని ఆస్ట్రేలియా మాజీ ఫాస్ట్ బౌలర్ మెక్‌గ్రాత్ అభిప్రాయపడ్డాడు. భారత జట్టు జూన్ 3 నుంచి ఇంగ్లాండ్‌తో మూడు టీ20లు, మూడు వన్డేలతో పాటు ఐదు టెస్టుల సుదీర్ఘ సిరీస్ ఆడనుంది. ఇంగ్లాండ్‌‌ పర్యటన రూపంలో భారత జట్టుకి గట్టి సవాల్ ఎదురుకాబోతోందని హెచ్చరించిన మెక్‌గ్రాత్.. టీమిండియా ఆటగాళ్లు ఏ మేరకు రాణించగలరో అంచనా వేశాడు.
‘ఇంగ్లాండ్ పరిస్థితులు భువనేశ్వర్, జస్‌ప్రీత్ బుమ్రా బౌలింగ్‌ శైలికి బాగా సరిపోతాయి. పిచ్ ఫాస్ట్ బౌలర్లకి బాగా అనుకూలిస్తుంది.. కాబట్టి.. త్వరగా లయ అందుకుని సురక్షిత ప్రాంతంలో బంతులు వేయగలగాలి. టీమిండియా ఆటగాళ్లు వేగంగా అక్కడి పరిస్థితులపై అవగాహన తెచ్చుకోవడం కూడా ముఖ్యమే. ముఖ్యంగా కెప్టెన్ విరాట్ కోహ్లి. అతను ప్రస్తుతం జట్టులో చాలా అనుభవం ఉన్న ఆటగాడు. కానీ.. బౌలర్లకి అనుకూలించే ఇంగ్లాండ్ పిచ్‌లపై.. మేటి బౌలర్ అండర్సన్‌‌ని ఎదుర్కోవాలంటే..? అతను కొద్దిగా శ్రమించాల్సి ఉంటుంది. కానీ.. కెరీర్‌లో ఇప్పటికే అలాంటి బౌలర్ల సవాళ్లను కోహ్లి ఛేదించాడు. కాబట్టి.. కోహ్లి vs అండర్సన్ మధ్య ఆధిపత్య పోరుని మనం ఆ పర్యటనలో చూడబోతున్నాం’ అని మెక్‌గ్రాత్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.